Document ID: 31992R2900

KOMISSION ASETUS (ETY) N:o 2900/92,
annettu 5 päivänä lokakuuta 1992,
Kanariansaarten erityisen siitoskanien hankintajärjestelmän soveltamista koskevista yksityiskohtaisista säännöistä
EUROOPAN YHTEISÖJEN KOMISSIO, joka
ottaa huomioon Euroopan talousyhteisön perustamissopimuksen,
ottaa huomioon tiettyjä maataloustuotteita koskevista erityistoimenpiteistä Kanariansaarten hyväksi 15 päivänä kesäkuuta 1992 annetun neuvoston asetuksen (ETY) N:o 1601/92(1) ja erityisesti sen 4 artiklan 4 kohdan,
ottaa huomioon yhteisessä maatalouspolitiikassa sovellettavista laskentayksiköstä ja muuntokursseista 11 päivänä kesäkuuta 1985 annetun neuvoston asetuksen (ETY) N:o 1676/85(2), sellaisena kuin se on viimeksi muutettuna asetuksella (ETY) N:o 2205/90(3), ja erityisesti sen 12 artiklan,
sekä katsoo, että
asetuksen (ETY) N:o 1601/92 4 artiklaa sovellettaessa olisi määritettävä markkinointivuodelle 1992/1993 yhteisöstä peräisin olevien siitoskanien määrä, jota varten myönnetään tukea Kanariansaarten tuotantomahdollisuuksien kehittämiseksi,
muualta yhteisöstä peräisin olevien siitoskanien hankinnalle Kanariansaarille maksettavien edellä mainittujen tukien määrät olisi vahvistettava; nämä tuet on vahvistettava ottaen huomioon erityisesti hankintakustannukset maailmanmarkkinoilta, Kanariansaarten maantieteellisestä sijainnista johtuvat olosuhteet ja kyseisten eläinten kolmansiin maihin viennissä käytettävät perushinnat,
yksityiskohtaiset säännöt Kanariansaarten tiettyjen maataloustuotteiden hankintajärjestelmän soveltamisesta vahvistetaan komission asetuksella (ETY) N:o 1695/92(4), sellaisena kuin se on muutettuna asetuksella (ETY) N:o 2132/92(5); olisi annettava kanialalla vallitseviin kauppakäytäntöihin mukautetut yksityiskohtaiset lisäsäännöt erityisesti tukitodistusten voimassaoloajan sekä toimijoiden velvoitteiden noudattamisen takaavien vakuuksien suuruuden osalta,
asetuksen (ETY) N:o 1695/92 4 artiklan 5 kohdassa säädetään, että sovellettava tuki on tukitodistushakemuksen jättöpäivänä voimassa olevan tuen suuruinen; sen vuoksi olisi säädettävä, että tuen maksussa sekä todistukseen liittyvän vakuuden antamisessa käytettävä muuntokurssi on tänä samana todistushakemuksen jättöpäivänä voimassa oleva maatalouden muuntokurssi,
hankintajärjestelmän moitteettoman hallinnon vuoksi olisi säädettävä aikataulu todistushakemusten jättämiselle ja määräaika todistusten antamiselle,
asetuksen (ETY) N:o 1601/92 mukaisesti hankintajärjestelmää sovelletaan 1 päivästä heinäkuuta 1992; olisi säädettävä tarkkojen yksityiskohtaisten sääntöjen soveltamisesta mahdollisimman pian, ja
tässä asetuksessa säädetyt toimenpiteet ovat siipikarjanlihan ja munien hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Asetuksen (ETY) N:o 1601/92 4 artiklan 1 kohdassa säädetty tuki yhteisöstä peräisin olevien siitoskanien hankinnalle Kanariansaarille sekä niiden kanien lukumäärä, joista tätä tukea myönnetään, vahvistetaan tämän asetuksen liitteessä.
2 artikla
Espanjan on nimettävä toimivaltainen viranomainen, joka:
a) antaa asetuksen (ETY) N:o 1695/92 4 artiklan 1 kohdassa säädetyn tukitodistuksen;
b) hoitaa tuenmaksun asianomaisille toimijoille.
3 artikla
Asetuksen (ETY) N:o 1695/92 säännöksiä sovelletaan.
4 artikla
1 Tukitodistushakemukset on esitettävä toimivaltaiselle viranomaiselle kunkin kuukauden viiden ensimmäisen työpäivän kuluessa. Todistushakemus voidaan hyväksyä ainoastaan, jos:
a) se ei koske Espanjan ennen hakemusten esittämiselle asetetun määräajan alkamista julkaisemaa kunkin tuoteryhmän osalta käytettävissä olevaa enimmäismäärää suurempaa eläinmäärää;
b) ennen hakemusten esittämiselle asetetun määräajan päättymistä on esitetty todiste siitä, että asianomainen toimija on antanut vakuuden, jonka suuruus on 5 ecua kappaleelta.
2 Tukitodistukset on annettava viimeistään kunkin kuukauden kymmenentenä työpäivänä.
5 artikla
Tukitodistusten voimassaoloaika päättyy antamiskuukautta seuraavan toisen kuukauden viimeisenä päivänä.
6 artikla
Tuki maksetaan tosiasiallisesti toimitetusta määrästä.
Tuen ja tukitodistukseen liittyvän vakuuden määrän muuntamisessa kansalliseksi valuutaksi sovelletaan tukitodistushakemuksen jättöpäivänä voimassa olevaa maatalouden muuntokurssia.
7 artikla
Tämä asetus tulee voimaan seuraavana päivänä sen jälkeen, kun se on julkaistu Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 5 päivänä lokakuuta 1992.

Labels: 3
18
6